«Այս տարի ավելացել են Թեհրանից ուղիղ ավիաչվերթները, այնպես որ մենք ակնկալում ենք աճ, եթե Իրանում բանկային համակարգի հետ կապված խնդիրներ չառաջանան, ինչպես եղել էր մի քանի տարի առաջ, երբ դոլարի սղության պատճառով շատ իրանցիներ չկարողացան գալ Հայաստան»,-նշեց նա: Կոմիտեի նախագահն ընդգծեց, որ աշխատանքներ են տանում իրանցի զբոսաշրջիկների դիվերսիֆիկացման ուղղությամբ: «Աշխատում ենք Իրանում ՀՀ դեսպանության հետ, որ Թավրիզում, Սպահանում և Թեհրանում անցկացնենք ռոուդ-շոուներ տեղի տուրօպերատորների համար, որպեսզի կարողանանք այդ ուղղությամբ ևս իրանցի զբոսաշրջիկներ ներգրավել»: